
PËR PRANIMIN E RRITJES SË KUOTËS SË ANËTARËSIMIT TË REPUBLIKËS SË SHQIPËRISË NË FONDIN MONETAR NDËRKOMBËTAR

Në mbështetje të nenit 100 të Kushtetutës, të neneve 1, 2 e 3 të ligjit nr.7515, datë 1.10.1991 “Për anëtarësimin e Republikës së Shqipërisë në Fondin Monetar Ndërkombëtar, Bankën Ndërkombëtare për Rindërtim dhe Zhvillim, Korporatën Financiare Ndërkombëtare, Shoqatën e Zhvillimit Ndërkombëtar, Agjencinë e Garantimit të Investimeve Shumëpalëshe dhe në Qendrën Ndërkombëtare për Zgjidhjen e Konflikteve në Investimet”, të nenit 2 të ligjit nr.10 420, datë 26.5.2011 “Për aderimin e Republikës së Shqipërisë në ndryshimet e neneve të marrëveshjes së Fondit Monetar Ndërkombëtar për zgjerimin e përfaqësimit dhe pjesëmarrjes, si dhe për zgjerimin e Autoritetit Investues të Fondit”, me propozimin e Ministrit të Financave, Këshilli i Ministrave

VENDOSI:

1. Të pranojë rritjen e kuotës së anëtarësimit të Republikës së Shqipërisë në Fondin Monetar Ndërkombëtar për shumën 11.3 (njëmbëdhjetë pikë tre) milionë SDR, sipas rezolutës nr.63-2, datë 28.4.2008 të Këshillit të Guvernatorëve të Fondit Monetar Ndërkombëtar. 
2. Autorizohet Banka e Shqipërisë të kryejë të gjitha procedurat e nevojshme për realizimin e shtesës së kuotës së anëtarësimit në Fondin Monetar Ndërkombëtar, sipas pikës 1 të këtij vendimi.
3. Ngarkohen Ministria e Financave dhe Banka e Shqipërisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

